ኣብ ሳልሳይ መድረኽ ዙር ጋቦን ሻውዓይ ደረጃ ዝወጸ ተቐዳዳማይ መን እዩ?
ሃገራዊት ጋንታ ቅድድም ብሽክለታ ኤርትራ፡ ኣብ ዙር ጋቦን 2015
ብ18 ለካቲት ኣብ ዝተኻየደ ሳልሳይ መድረኽ ናይቲ ብ‘ለ ትሮፒካለ ኣሚሳ ቦንጎ’ ዝፍለጥ ዙር ጋቦን 2015፡ ኣባል ሃገራዊት ጋንታ ኤርትራ ሜሮን ተሾመ ሻውዓይ ደረጃ ክሕዝ እንከሎ፡ ተቐዳዳማይ ጀርመናዊት ክለብ ብላክ ባይክ ኤይድ መኽሰብ ደበሳይ ድማ ዓስራይ ወጺኡ። ኣብዚ 157 ኪሎ-ሜተር ዝሸፈነ መድረኽ፡ ሜሮንን መኽሰብን ካብ ተዓዋቲ ናይቲ መድረኽ እንግሊዛዊ ዳኒኤል ማክላይ ብሸውዓተ ካልኢት ድሒሮም’ዮም ነቲ ደረጃ ክሕዙ ክኢሎም።
ኣብ ግጥማት ካልኣይ መድረኽ፡ ኣባል ሃገራዊት ጋንታ ኤርትራ ተስፎም ዑቕባማርያም ሳልሳይ ብምውጻእ፡ ምስ ተሸለምቲ ናይቲ መድረኽ ናብ ፖድየም ከምዝደየበ፡ ዝረኸብናዮ ሓበሬታ ኣመልኪቱ። ኣብቲ 170 ኪሎ-ሜተር ዝሸፈነ ውድድር፡ ምስ ተስፎም ተመሳሳሊ ግዜ ዘመዝገበ ተቐዳዳማይ ክለብ ባይክ ኤይድ ሜሮን ኣማንኤል ድማ ራብዓይ ደረጃ ሒዙ።
ኣብ’ዚ መድረኽ’ዚ፡ ኣባላት ሃገራዊት ጋንታ ኤርትራ - ኤልያስ ኣፈወርቂ መበል 11 ክወጽእ ክኢሉ።
ሜሮን ተሾመ